2 Bakorinthe 1 | Beibele Inthaneteng | Phetolelo ya Lefase le Lefsa
2 Bakorinthe 1:1-24
1 Nna Paulo, moapostola+ wa Kriste Jesu ka thato ya Modimo, le Timotheo+ ngwanabo rena, ke ngwalela phuthego ya Modimo yeo e lego Korinthe gotee le bakgethwa+ ka moka bao ba lego Akaya+ ka moka ke re:
3 Go tumišwe Modimo le Tatago+ Morena wa rena Jesu Kriste, Tate wa dikgaugelo+ le Modimo wa khomotšo yohle,+
4 yo a re homotšago ditlaišegong+ tša rena tšohle, e le gore re kgone go homotša+ ba bangwe ditlaišegong tša mohuta le ge e le ofe ka khomotšo yeo re e hwetšago go Modimo.+
5 Gobane go etša ge ditlaišego tša rena ka baka la Kriste di atile,+ khomotšo yeo re e hwetšago ka Kriste le yona e a ata.+
6 Ge e ba re le tlaišegong, ke bakeng sa gore le homotšwe gomme le phološwe;+ ge e ba re homotšwa, ke bakeng sa go homotšwa ga lena mo go le thušago gore le kgotlelele ditlaišo tše di swanago le tšeo re tlaišwago ke tšona.+
7 Ka gona kholofelo ya rena ka lena ke yeo e sa šišinyegego bjalo ka ge re tseba gore go etša ge le tlaišwa ka ditlaišo tšeo re tlaišwago ka tšona, ka tsela e swanago le lena le tla homotšwa.+
8 Gobane bana bešo ga re rate gore le se tsebe ka tlaišego yeo e re wetšego seleteng sa Asia,+ gore re be re le ka tlase ga kgatelelo e feteletšego yeo e fetago matla a rena, mo re bego re tloga re sa kgonthišege gaešita le ka maphelo a rena.+
9 Ge e le gabotse, re ile ra ikwa re kgodišegile gore re ahloletšwe lehu. Se e be e le gore re se ke ra ipota,+ eupša re bote Modimo yo a tsošago bahu.+
10 O re hlakodišitše selong se segolo gakaalo sa go swana le lehu e bile o tla re hlakodiša;+ kholofelo ya rena e go yena gore o tla dula a re hlakodiša.+
11 Le lena le ka thuša ka ditopo tša lena tša go re lopela,+ e le gore ba bantši ba re lebogele+ ka seo re se neilwego ka go arabja ga dithapelo tša batho ba bantši.+
12 Gobane selo se re ikgantšhago ka sona seo letswalo la rena le se hlatselago+ ke gore lefaseng, kudukudu go lena, re itshwere ka bokgethwa le ka potego ya go botegela Modimo, e sego ka bohlale+ bja batho eupša ka botho bjo bogolo bja Modimo.
13 Gobane ruri ga re le ngwalele dilo tše dingwe, ge e se tšeo le šetšego le di tseba gabotse e bile le di lemoga; le gona ke holofela gore le tla tšwela pele le lemoga dilo tše go fihla bofelong,+
14 go etša ge le lena le lemogile ka tekanyo e itšego gore re lebaka la gore le ikgantšhe,+ go etša ge le lena le tla ba bjalo go rena letšatšing la Morena wa rena Jesu.+
15 Ka gona ka kgodišego ye, pele ke be ke ikemišeditše go tla go lena+ ka lekga la bobedi,+ e le gore le buše le thabe,
16 gomme ka morago ga go feta go lena ke ye Matsedonia+ ke boele go lena+ ke etšwa moo gomme le mphelegetše+ sebakanyana go ya Judea.
17 Bjale ge ke be ke na le boikemišetšo bjo bjalo, na ke ile ka tšea taba yeo gabohwefo?+ Goba na ke rera dilo go ya ka nama,+ e le gore ke re “Ee, Ee” ke moka ke tle ke re “Aowa, Aowa”?+
18 Eupša Modimo a ka holofelwa gore seo re le botšago sona ga se Ee yeo e lego Aowa.
19 Gobane Morwa wa Modimo,+ Kriste Jesu yo a boletšwego gare ga lena ka rena, ke gore ka nna le Silibano* le Timotheo,+ ga se ya ba Ee yeo e lego Aowa, eupša go yena Ee e bile Ee.+
20 Gobane go sa šetšwe gore dikholofetšo+ tša Modimo ke tše dintši gakaakang, di bile Ee ka yena.+ Ka baka leo, gape ka yena go na le “Amene”+ yeo e bolelwago go Modimo gore go išwe letago go yena ka rena.
21 Eupša Modimo ke yena yo a tiišetšago gore rena le lena re ba Kriste e bile ke yena yo a re tloditšego.+
22 Gape o re swaile+ gomme o re neile pontšho+ ya seo se tlago go tla, ke gore moya+ dipelong tša rena.
23 Bjale ke bitša Modimo gore e be hlatse+ ya go ntatofatša gore ge ke sešo ka tla Korinthe, ke ka gobane ke le babalela.+
24 E sego gore re babuši+ ba tumelo ya lena, eupša re badirišanigotee+ le lena gore le thabe, gobane le eme+ ka tumelo+ ya lena.
2 Bakorinthe 1
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D47%26Chapter%3D1%26wtlocale%3DSE%26srcid=share⊂ject=Bala Beibele Inthaneteng